# மூளை பவளம்



**மூளை பவளம்** என்பது முசிடே மற்றும் மெருலினிடே குடும்பங்களில் உள்ள பல்வேறு பவளப்பாறைகளுக்கு வழங்கப்படும் பொதுவான பெயராகும். இது பொதுவாகக் கோள வடிவத்தில் மூளையை ஒத்த பள்ளம் கொண்ட மேற்பரப்புடன் காணப்படுவதால் இவ்வாறு அழைக்கப்படுகிறது. இப்பவளத்தின் ஒவ்வொரு தலையும் கால்சியம் கார்பனேட்டின் கடினமான எலும்புக்கூட்டைச் சுரக்கும் மரபணு ரீதியாக ஒத்த பாலிப்களின் கூட்டமைப்பால் உருவாகிறது. இது இவற்றினை ஸ்க்லராக்டினியா வரிசையில் உள்ள மற்ற பவளப்பாறைகள் போன்ற முக்கியமான பவளப்பாறைகளை உருவாக்குகிறது. மூளை பவளப்பாறைகள் உலகின் அனைத்து கடல்களிலும் உள்ள ஆழமற்ற வெதுவெதுப்பான நீர்ப்பகுதியில் காணப்படுகின்றன. இவை ஆந்தோசோவா அல்லது "மலர் விலங்குகள்" என்று அழைக்கப்படும் வகுப்பில் உள்ள நீடேரியாவின் தொகுதியினைச் சார்ந்த விலங்குகளாகும். மிகப்பெரிய மூளை பவளப்பாறைகளின் ஆயுட்காலம் சுமார் 900 ஆண்டுகள் ஆகும். இதன் கூட்டமைப்பு 1.8 மீ (6 அடி) அல்லது அதற்கு மேற்பட்ட உயரம் வரை வளரக்கூடியன.  

மூளை பவளப்பாறைகள் இரவில் உணவைப் பிடிக்க தங்கள் உணர் விரல்களை நீட்டிக்கின்றன. பகலில், இவை இவற்றின் மேற்பரப்பில் உள்ள பள்ளங்களின் மீது போர்த்திப் பாதுகாக்கப்படுகின்றன. மேற்பரப்பு கடினமானது மற்றும் மீன் அல்லது சூறாவளிக்கு எதிராக நல்ல பாதுகாப்பை வழங்குகிறது. மான் கொம்பு பவளப்பாறைகள் போன்ற கிளை பவளப்பாறைகள் மிக வேகமாக வளரும். ஆனால் புயலால் மிகவும் பாதிக்கப்படக்கூடியவை. பவளப்பாறைகளின் மற்ற வகைகளைப் போலவே, மூளை பவளப்பாறைகளும் சிறிய மிதவை விலங்குகளை உணவாகக் கொள்கின்றன. மேலும் இவற்றின் திசுக்களில் வாழும் பாசிகளால் வழங்கப்படும் ஊட்டச்சத்துக்களையும் பெறுகின்றன. மிகவும் பொதுவான வகைகளில் ஒன்றான *பேவியாவின்* நடத்தை பகுதி தீவிரமானது. இது மற்ற பவளப்பாறைகளை தன் நீட்டிக்கப்பட்ட துப்புரவு உணர் விரலால் இரவில் கொட்டும்.  

மூளை பவளப்பாறைகளின் பள்ளம் கொண்ட மேற்பரப்பு, கோள சக்கரங்களுக்குப் பொருத்தமான பிடியின் வலிமையைக் கொடுக்கும் முறைகளை ஆராய அறிவியலாளர்கள் பயன்படுத்தினர்.  

## பேரினங்கள்

- *பாரபட்டோயா* <small>யாபே மற்றும் சுகியாமா, 1941</small>
- *பிகினியாஸ்ட்ரியா* <small>வெல்சு, 1954</small>
- காளசுட்ரேயா தானா<small>, 1846</small> – மிட்டாய் கரும்பு பவளம்
- *கோல்போபிலியா* <small>மில்னே-எட்வர்ட்சு மற்றும் கைம், 1848</small> - பாறாங்கல் மூளை பவளம் அல்லது பெரிய பள்ளம் கொண்ட மூளை பவளம்
- *சைபாசுட்ரியா* <small>மில்னே-எட்வர்ட்சு மற்றும் கைம், 1848</small>
- *திப்லோசுட்ரியா* <small>மத்தாய், 1914</small> – திப்லோஸ்ட்ரியா மூளை பவளம் அல்லது தேன்கூடு பவளம்
- *திப்லோரியா* <small>மில்னே-எட்வர்ட்சு மற்றும் கைம், 1848</small> - பள்ளம் கொண்ட மூளை பவளம்
- *எக்கினோபோரா* <small>லாமார்க், 1816</small>
- *எரித்ராசுட்ரியா* <small>பிச்சோன், ஸ்கீர் மற்றும் பிள்ளை, 1983</small>
- *பேவியா* <small>ஓகென், 1815</small>
- *பேவிடிசு* லிங்<small>, 1807</small> – நிலவு, அன்னாசிப்பழம், மூளை, மூடிய மூளை, நட்சத்திரம், புழு, அல்லது தேன்கூடு பவளம்
- *கோனியாசுட்ரியா* <small>மில்னே-எட்வர்ட்சு மற்றும் கைம், 1848</small>
- *லெப்டாசுட்ரியா* <small>மில்னே-எட்வர்ட்சு மற்றும் கைம், 1848</small>
- *லெப்டோரியா* <small>மில்னே-எட்வர்ட்சு மற்றும் கைம், 1848</small> - பெரிய நட்சத்திர பவளம்
- *மனிசினா* <small>எஹ்ரென்பெர்க், 1834</small>
- *மான்டாசுட்ரேயா* <small>டி பிளேன்வில்லே, 1830</small> - பெரிய நட்சத்திர பவளம்
- *மொசெலியா* <small>குவெல்ச், 1884</small>
- *ஓலாசுட்ரியா* <small>மில்னே-எட்வர்ட்சு மற்றும் கைம், 1848</small>
- *ஓலோஃபிலியா* <small>மில்னே-எட்வர்ட்சு மற்றும் கைம், 1848</small>
- *பாராசிம்பிளாசுட்ரியா* <small>செப்பர்ட், 1985</small>
- *பிளாட்டிகிரா* <small>எஹ்ரென்பெர்க், 1834</small>
- *ப்ளேசியாஸ்ட்ரியா* <small>மில்னே-எட்வர்ட்சு மற்றும் கைம், 1848</small>
- *சோலனாசுட்ரியா* <small>மில்னே-எட்வர்ட்சு மற்றும் கைம், 1848</small>

## படங்கள்